Id-Direttur u Kompositur Antonio Nani, 1842-1929 Antonio Nani, iben Dottor Paolo u Maddalena xebba Cuschieri, twieled fis-7 ta' Ottubru, 1842. Il-bust tiegħu ġie poġġut fil-faċċata l-ġdida tal-kazin. Anton, kif kien komunement magħruf fost ħbiebu, studja l-mużika ma' missieru, kif ukoll mas-surmast magħruf Agostinjan, Patri Ġuzepp Spiteri Fremond. Fis-sena 1867, telaq lejn Napli fejn sata' jkompli jiżviluppa t-tagħlim tiegħu fil-qasam mużikali. Fis-sena 1870, meta kien għandu jgħix f'din il-Belt, Antonikkompona l-ewwel xogħol mużikali tiegħu ''Zorilla', opra lirika fi tlett atti, fuq librett ta' Almerindo Spadetta. Din l-opra ġiet preżentata għal-ewwel darba f'Napli stess fis-sena 1872. Fit-18 ta' Jannar, 1874, din l-opra komika intweriet għall-ewwel darba f'Malta fit-Teatru Manoel. Fis-sena 1877, Anton reġa lura f'Malta wara għaxar snin ta' attività kontinwa f' Napli. it-tieni opra ta' Anton 'l Cavalieri di Malta' hija drama lirika bi prologu u tlett atti, fuq librett ta' Enrico Golisciani. Din saret għall-ewwel darba fit-Teatru Rjal taħt id-direzzjoni ta' Anton Nani nniffsu, nhar il-Ġimgħa, 16 ta' Jannar, 1880. Attwalment din kienet l-ewwel opra ta' kompozitur Malti li qatt ġiet ippreżentata fit-Teatru Rjal. Din ir-rappresentazzjoni kienet għal Antof Nani suċċess tabilħaqq grandjuż kemm mill-punto di vista mużikali kif ukoll għall-esekuzzjoni tassew stupenda minn-naħa tal-kuntanti li ħadu sehem. 'Agnese Viskonti' huwa l-isem tat-tielet opra li kiteb Anton Nani. Din l-opra f'erba' atti u fuq librett ta' Enrico Golosciani, marret in xena għall-ewwel darba fit-13 ta' jannar, 1889. L-isem oriġinali ta' din l-opra kien 'Agnese Gonzaga' izda wara xi oġġezzjonijiet minn-naħa ta' l-Awtoritajiet Ekklesjastici minħabba l-kunjom Gonzaga, l-isem ta' opra ġie mibdul f'dak ta' 'Agnese Viskonti'. Infatti, meta s-sinfonija ta' din l-opra kienet ġiet preżentata f'Napli, kienet għadha bl-isem oriġinali tagħha. Kif kien mistenni, din l-opra qanqlet entużjażmu kbir fost dawk kollha preżenti, tant li bejn ix-xhur ta' Frar u Marzu tas-sena 1901, ġiet esegwita ghal erba' darbiet. Minbarra dawn it-tlett opri liriċi, Anton kiteb diversi xogħolijiet oħrajn ta' natura profana, bħalma huma sinfoniji, kanzunetti, notturni, polkas, mażurki u valzi li bosta minnhom ġew stampati. Bħal missieru Dottor Paolo, Anton ġie maħtur 'Maestro di Cappella' f'diversi knejjes bħalma huma l-Parroċċa Kolleġġjata ta' San Pawl Nawfragu u s-Santwarju Bażilka tal-Karmnu, it-tnejn tal-Belt, u l-knejjes parrokkjali ta'.. Ħal Balzan, iz-Zejtun, Ħal Tarxien u s-Siġġiewi. - Fost il-mużika sagra ta' Anton, insibu diversi quddies, vespri, antifoni u innijiet. Kiteb diversi xogħolijiet ta' natura sagra skond il-'Motu Proprio' tal- Papa Piju X tas-sena 19083, li kkundanna l-mużika sagra ta' stil tejatrali, u minflok, għamel enfasi fuq l-importanza tradizzjonali tal-kant klassiku polifoniku ta' żmien Palestrina. l L-ikbar xogħol sagru magħruf tas-surmast Anton Nani huma bla dubju ta' xejn il-'Missa pro Defunctis', komunemet magħrufa bħala r-'Requiem', li ġġib id-data tat-18ta' Frar, 1879. Din ġiet esegwita għall-ewwel darba fl-anniversarju tal-mewt ta' ommu fl-10 ta' Marzu, 1879 fil-Knisja Parrokkjali u Kolleġġjata ta' San Pawl Nawfragu tal-Belt. Din ir-'Requiem' li tikkonsisti fisbatax-il taqsima, hija miktuba ghal orkestra, kor ta' erba' vuċijiet, żewg baritoni solisti, u żewg baxxi solisti. Din il-quddiesa ġiet ippremjata b'medalja tad-deheb fil-Wirja Universali li saret f'Londra fis-sena 1886. to Anton Nani kien ukoll impresarju tat-Teatru Rjal għal erba' staġuni wara xulxin mis-sena 1885 sas-sena 1889. Minbarra dan ix-xogħol, huwa kienu ukoll impenjat bħala Direttur ta' l-Orkestra. Infatti, huwa ddierieġa diversi kunċerti kemm fit-Teatru Manoel kif ukoll fit-Teatru Rjal. ' Fis-sena 1923, Anton Nani ġie maħtur President Onorarju tal-'Camera degli Autori e Compositori di Musica Maltesi', soċjetà pjuttost ta' xeħta patrijottika li kellha bħala skop prinċipali li tgħin u tinkoraġġixxi lill-mużiċisti fil-karriera tagħhom kif ukoll biex ittejjeb il-professjonalità muzikali tal-membri tagħha. l Meta kellu wieħed u sittin sena, Anton Nani żżewweġ lil Carmela xebba Mifsud, liema żwieġ seħħ fit-2 ta' Lulju, 1904. Minn dan iż-żwieġ, twieldu żewġ ulied. Kellu jkun Paul li jkompli t-tradizzjoni muzikali tal-familja Nani li dwar ħajtu nitħaddtu iktar 'il quddiem. Is-surmast Anton Nani miet fil-25 ta' Frar, 1929 fl-età ta' sitta u tmenin sena.